Σίντνεϊ ΜακΛάφλιν

Η Σίντνεϊ Μισέλ ΜακΛάφλιν (, 7 Αυγούστου 1999) είναι Αμερικανίδα εμποδίστρια, δρομέας ταχύτητας και  κάτοχος του παγκόσμιου ρεκόρ στα 400 μέτρα μετ΄ εμποδίων γυναικών με χρόνο 50,37 δευτερόλεπτα, που σημείωσε στις 8 Αυγούστου 2024. Είναι η πρώτη γυναίκα που κατέβηκε τα 52 και τα 51 δευτερόλεπτα στο αγώνισμα. Έχει αναδειχθεί τέσσερις φορές χρυσή Ολυμπιονίκης.

 Καριέρα 

Το ταλέντο της φάνηκε από νωρίς όταν αναδείχθηκε παγκόσμια πρωταθλήτρια νέων το 2015 και προτού κλείσει τα 17 της χρόνια τερμάτισε στην τρίτη θέση στα 400 μ. μετ΄ εμποδίων στις Ολυμπιακές δοκιμές των ΗΠΑ το 2016 και ήταν η νεότερη αθλήτρια από το 1980 που προκρίθηκε στην ομάδα στίβου των ΗΠΑ για τους  Ολυμπιακούς Αγώνες του 2016.

Αγωνίστηκε για το Πανεπιστήμιο του Κεντάκι για ένα έτος, πριν γίνει επαγγελματίας το 2018.
Η ΜακΛάφλιν κατέκτησε το αργυρό μετάλλιο στο Παγκόσμιο Πρωτάθλημα του 2019 στα 400 μ. μετ΄ εμποδίων. Πέτυχε νέο παγκόσμιο ρεκόρ με 51,90 στις Ολυμπιακές δοκιμές των ΗΠΑ το 2020, ενώ στον τελικό των Ολυμπιακών Αγώνων του 2021 είχε καταρρίψει για μία ακόμη φορά το ρεκόρ με χρόνο 51,46 δευτερόλεπτα. 

Κέρδισε τις Ολυμπιακές δοκιμές των ΗΠΑ το 2020 στα 400 μ. μετ΄ εμποδίων και στη συνέχεια κατέκτησε το χρυσό μετάλλιο στους  Ολυμπιακούς Αγώνες του Τόκιο, κερδίζοντας την κάτοχο του χρυσού μεταλλίου στους προηγούμενους Ολυμπιακούς Αγώνες, Ντιλάιλα Μουχάμεντ, η οποία τερμάτισε δεύτερη.
Στο Παγκόσμιο Πρωτάθλημα Στίβου 2022 σημείωσε χρόνο 50,68 καταρρίπτοντας το δικό της παγκόσμιο ρεκόρ που πέτυχε ένα μήνα νωρίτερα. Πέρα από το γεγονός ότι έγινε η πρώτη που κατέβηκε τα 51 δευτερόλεπτα και κατέβασε σχεδόν ένα δευτερόλεπτο (για την ακρίβεια 0,73 του δευτερολέπτου) την κορυφαία επίδοση, είναι καλύτερη επίδοση από το ρεκόρ που υπήρχε στα 400 μέτρα χωρίς εμπόδια πενήντα χρόνια νωρίτερα. Στην ίδια διοργάνωση κατέκτησε το χρυσό μετάλλιο και στη σκυταλοδρομία 4x400 μέτρα. Τη χρονιά εκείνη ψηφίστηκε αθλήτρια της χρονιάς της World Athletics.

Το 2023 ένας τραυματισμός δεν της επέτρεψε να διατηρήσει τον τίτλο της παγκόσμιας πρωταθλήτριας αλλά το 2024 βελτίωσε δύο φορές το παγκόσμιο ρεκόρ, η πρώτη με 50,65 στις 30 Ιουνίου. Στους Ολυμπιακούς Αγώνες του Παρισιού το 2024 επανέλαβε τους Ολυμπιακούς τίτλους του 2021 σημειώνοντας και παγκόσμιο ρεκόρ στα 400 μέτρα με εμπόδια. Το 2025 δεν συμμετέχει στο καθιερωμένο αγώνισμά δοκιμάζοντας τις δυνάμεις της στα 100 μέτρα με εμπόδια και στα 400 μέτρα με την επιτυχία στο δεύτερο να είναι κορυφαία: αναδείχθηκε  πρωταθλήτρια κόσμου στο Παγκόσμιο Πρωτάθλημα του Τόκιο σημειώνοντας επίδοση 47,78 δευτερόλεπτα, η δεύτερη καλύτερη όλων των εποχών μετά το ρεκόρ των 40 χρόνων της Μαρίτα Κοχ.

 Επιτεύγματα 

 Διεθνείς διοργανώσεις 
+Εκπροσωπώντας τις Ηνωμένες Πολιτείες ΈτοςΔιοργάνωση ΘέσηΑγώνισμα Τόπος Χρόνος Σημειώσεις 2015 Παγκόσμιο Πρωτάθλημα Νέων 1η 400 μ. μετ΄ εμποδίων Κάλι, Κολομβία 55,94  2016 Ολυμπιακοί Αγώνες 16η 400 μ. μετ΄ εμποδίων Ρίο ντε Τζανέιρο, Βραζιλία 56,22 2019 Παγκόσμιο Πρωτάθλημα 2η 400 μ. μετ΄ εμποδίων Ντόχα, Κατάρ 52,23 , #3 όλων των εποχών 1η 4×400 μ. σκυταλοδρομία  3:18,92 , 48,8 διαδρομή 2021 Ολυμπιακοί Αγώνες 1η 400 μ. μετ΄ εμποδίων Τόκιο, Ιαπωνία 51.46   1η 4×400 μ. σκυταλοδρομία  3:16.85 2022 Παγκόσμιο Πρωτάθλημα 1η 400 μ. μετ΄ εμποδίων Γιουτζίν, ΗΠΑ 50,68  1η 4×400 μ. σκυταλοδρομία  3:17,79 

 Παραπομπές 

 Εξωτερικοί σύνδεσμοι 

 World Athletics : Sydney MCLAUGHLIN 

Κατηγορία:Εμποδιστές 
Κατηγορία:Αμερικανίδες εμποδίστριες
Κατηγορία:Αμερικανίδες αθλήτριες δρόμων ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Αμερικανοί Ολυμπιονίκες
Κατηγορία:Παγκόσμιοι πρωταθλητές στίβου 
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024